Дума: ботокс (бо`токс)
Какво е значението на думата
Лекарство за изглаждане на бръчки.\nБотулинов токсин BTX е лекарство, което се произвежда от бактерии, които живеят в природата в безкислородна среда. Ботоксът е протеин като има няколко вида означени с латинските букви от A до G. За медицински цели се ползва най-често този от тип A. Инжектирането му в нищожни количества директно в мускулатурата предизвиква нейното отпускане и изглаждане на кожата.\n\nОткрит е през 1822 г. , но едва от 1968 г. се употребява за медицински цели върху човека и постепенно става известен с името ботокс. От 1978 г. се прилага в офталмологията за лечение на кривогледство при деца, при блефароспазъм, в неврологията при лицев хемиспазъм, тортиколис и др.\nОт 1992 г. се използва с голям успех за третиране на мимическите бръчки на лицето, както и при едно рядко, но неприятно състояние, наречено хиперхидроза.